Tlelase ya rona kwa Sekolong sa Gileade, e ne e na le baithuti ba le 120 ba ba tswang mo dikarolong tsotlhe tsa lefatshe. Mo letsatsing le re neng re aloga ka lone, ke gone re neng ra bolelelwa gore re abetswe go ya go direla kae. Ka bonako fela, re ne ra tabogela kwa laeboraring ya Gileade go ya go bona gore dinaga tse re neng re abetswe go direla kwa go tsone di ntse jang. Ke ne ka lemoga gore naga e ke neng ke abetswe go direla kwa go yone e leng Paraguay, e ne e le naga e e nang le hisitori ya dikhuduego tsa dipolotiki. Nakwana morago ga go goroga koo, moso mongwe ke ne ka botsa barongwa ba bangwe gore go ne go “ketekiwa” eng bosigo. Ba ne ba nyenya mme ba re: “Seo ke dikhuduego tsa ntlha tse o itemogetseng tsone. Leba kwa ntle ga mojako o o kwa pele.” Go ne go na le masole gongwe le gongwe!